# Käskude seletused

## Menüü Fail

&Ctrl; N Fail Uus

- Loob uue dokumendi.

&Ctrl;O Fail Ava...

- Avab olemasoleva dokumendi.

Fail Ava viimati kasutatud

- Võimaldab avada olemasoleva dokumendi hiljuti kasutatud failide alammenüüst.

&Ctrl;S Fail Salvesta

- Salvestab dokumendi.

Fail Salvesta kui...

- Salvestab aktiivse dokumendi uue nimega või mõnda muusse vormingusse. Kui soovid säilitada nime ja vormingut, kasuta menüükäsku Ekspordi...

Fail Lae uuesti

- Laeb dokumendi uuesti.

Fail Impordi...

- Impordib dokumendi.

  Andmetabelid tekstifailides kujutavad sageli endast rida, kus andmeid eristavad komad, tühikud, tabeldusmärgid või muud sümbolid (näiteks 123, 456, 789, abcd, efgh). Selliseid faile nimetatakse CSV-failideks (Comma Separated Values ehk komaga eraldatud väärtused), kuigi eraldav sümbol ei pruugi tingimata olla koma.

  Kui anda &sheets;ile korraldus avada tekstifail, eeldab rakendus vaikimisi, et tegemist on CSV-vorminguga ning avab dialoogi, kus saab määrata failis kasutatava eraldaja (väärtusi eraldava sümboli), ja ühtlasi näha, millised andmed töölehe erinevatesse lahtritesse paigutatakse.

  Lisaks sellele saab dialoogis määrata lahtrite vormingu, selle, kas teksti jutumärgid eemaldada või mitte, ning sellegi, kas faili algusrida/algusridu ignoreerida või mitte.

Fail Ekspordi...

- Salvestab dokumendi mis tahes toetatud vormingusse. Dokument ei muutu eksporditud failiks.

Fail Saada...

- Saadab faili e-kirjale lisatud failina.

Fail Loo dokumendi põhjal mall...

- Loob avatud dokumendi põhjal &sheets;i malli.

&Ctrl;P Fail Trüki...

- Trükib dokumendi.

Fail Trükkimise eelvaatlus...

- Võimalus vaadata, milline näeb dokument trükituna välja.

Fail Dokumendi info

- Võimalus vaadata või sisestada infot dokumendi ja selle autori kohta.

&Ctrl;W Fail Sulge

- Sulgeb &sheets;i parajasti avatud dokumendi, kuid mitte rakendust ennast.

&Ctrl;Q Fail Välju

- Lõpetab &sheets;i töö.

## Menüü Redigeerimine

&Ctrl;Z Redigeerimine Võta tagasi

- Tühistab viimase toimingu.

&Ctrl;&Shift;Z Redigeerimine Tee uuesti

- Sooritab viimase tagasi võetud toimingu uuesti.

&Ctrl;X Redigeerimine Lõika

- Asetab valitud elemendi(d) lõikepuhvrisse ja eemaldab algupärasest asukohast. Kui seejärel kasutada asetamist, liigutatakse element/elemendid algsest asukohast uude.

&Ctrl;C Redigeerimine Kopeeri

- Kopeerib valitud elemendi(d) lõikepuhvrisse.

&Ctrl;V Redigeerimine Aseta

- Asetab elemendi(d) lõikepuhvrist valitud lahtri(te)sse.

Redigeerimine Aseta valikuliselt...

- Asetamise erivorm. Täpsemat infot leiab osadest Muud asetamisviisid ja Matemaatika valikulise asetamisega.

Redigeerimine Aseta lisamisega

- Liigutab asetamisala sisu paremale või alla ning asetab elemendi(d) lõikepuhvrist valitud lahtri(te)sse.

Redigeerimine Täida

- Täidab valitud ala esimese elemendikogumi väärtustega. Toetatud on kõik neli suunda. Arvesta, et mõiste "elemendikogum" tähendab siin esimest täitmissuunas kohatavat väärtuste kogumit. Kui täitmise suund on vasakule, siis on esimene elemendikogum valiku viimane veerg.

&Ctrl;F Redigeerimine Otsi...

- Otsib määratud teksti sisaldavat lahtrit.

F3 Redigeerimine Otsi järgmine

- Otsib järgmist määratud teksti sisaldavat lahtrit.

&Shift;F3 Redigeerimine Otsi eelmine

- Otsib eelmist määratud teksti sisaldavat lahtrit.

&Ctrl;R Redigeerimine Asenda...

- Otsib ja asendab määratud teksti lahtri(te)s.

Redigeerimine Puhasta

- Eemaldab valitud lahtri(te)st kõik või sisu, kommentaari, tingimuslikud stiilid, lingi või sobivuse.

Redigeerimine Kustuta

- Kustutab lahtrid, veerud, read või töölehe.

F2 Redigeerimine Muuda lahtrit

- Võimaldab muuta valitud lahtrit.

## Menüü Vaade

Vaade Uus vaade

- Avab &sheets;i uue akna sama dokumendiga.

Vaade Lehekülje piirded

- Lülitab sisse ja välja trükitavate lehekülgede piirete näitamise punaste joontega.

Vaade Suurendus

- Suurendab või vähendab töölehe vaadet vahemikus 33% kuni 500%.

## Menüü Liikumine

Selles menüüs leiab käsud, millega saab liikuda avatud arvutustabeli lehtede vahel, ning käsu Mine lahtrisse, millega saab hüpata kas konkreetsesse lahtrisse või valitud lahtrivahemikku.

## Menüü Lisamine

Lisamine Kommentaar

- Võimaldab lisada või muuta kommentaari.

Lisamine Funktsioon...

- Lisab matemaatilise funktsiooni. Täpsemat infot leiab osast Valemid.

Lisamine Jadad...

- Lisab jada. Täpsemat infot leiab osast Jadad.

Lisamine Link...

- Lisab valitud lahtrile lingi. Täpsemat infot leiab osast Lahtrite linkimine.

Lisamine Erisümbol...

- Lisab valitud lahtrile erisümboli.

Lisamine Välised andmed

- Lisab andmed tekstifailist, andmebaasist või lõikepuhvrist. Täpsemat infot leiab osast Väliste andmete lisamine.

## Menüü Vormindus

&Alt;&Ctrl;F Vormindus Lahtri vormindus...

- Võimaldab vormindada valitud lahtri(d). Täpsemat infot leiab osast Töölehe vormindamine.

Vormindus Stiilihaldur

- Võimaldab luua, muuta või kustutada lahtrivormingu stiile.

Vormindus Stiil

- Rakendab stiili valitud lahtri(te)le. Stiilide haldamiseks kasuta menüükäsku Vormindus Stiilihaldur .

Vormindus Loo stiil lahtri põhjal...

- Loob uue stiili valitud lahtri vormingu põhjal. Stiilide haldamiseks kasuta menüükäsku Vormindus Stiilihaldur .

Vormindus Automaatvormindus...

- Vormindab automaatselt valitud lahtrid: dialoogis saab valida kahe vorminduse vahel.

Vormindus Ühenda lahtrid

- Ühendab valitud lahtrid.

Vormindus Jaota ühendatud lahtrid

- Lõhub (lahutab) varem ühendatud lahtrid.

Vormindus Sea rida ja veergu

- Võimaldab määrata rea ja veeru suurust, et lahter/lahtrid korralikult näha oleks.

Vormindus Rida

- Võimaldab ridade suurust muuta ning neid peita või näidata.

Vormindus Veerg

- Võimaldab veergude suurust muuta ning neid peita või näidata.

Vormindus Leht

- Võimaldab töölehe peita või näidata või selle omadusi seadistada.

Vormindus Lehekülje paigutus...

- Võimaldab vormindada lehte trükkimise tarbeks.

Vormindus Trükivahemik

- Võimaldab määrata või muuta trükivahemikku.

## Menüü Andmed

Andmed Sorteeri...

- Sorteerib andmed valitud lahtrites. Täpsemat infot leiab osast Andmete sorteerimine.

Andmed Tekst veergudesse...

- See käsk püüab tõlgendada teksti valitud lahtri(te)s CSV-andmetena, asetades iga elemendi rea erinevatesse lahtritesse.

&Ctrl;&Shift;G Andmed Nimega alad...

- Avab nimega alade dialoogi, kus saab neid valida, lisada, muuta ja eemaldada. Täpsemat infot leiab osast Nimega lahtrid ja alad.

Andmed Konsolideeri...

- Konsolideerib andmed. Täpsemat infot leiab osast Andmete konsolideerimine.

Andmed Vahekokkuvõtted...

- Loob andmebaasi mitmesugused vahekokkuvõtted.

Andmed Sobivus...

- Võimaldab määrata või muuta valitud lahtri(te) vigade kontrollimise kriteeriume ja näidatavaid veateateid. Täpsemat infot leiab osast Sobivuse kontroll.

Andmed Sihtmärgi otsing...

- Avab sihtmärgi otsimise dialoogi. Täpsemat infot leiab osast Sihtmärgi otsimine.

Andmed Risttabel...

- Avab risttabeli seadistamise dialoogi. Täpsemat infot leiab osast Risttabel.

## Menüü Tööriistad

Tööriistad Õigekirja kontroll...

- Kontrollib töölehe sõnade õigekirja.

Tööriistad Kohandatud nimekirjad...

- Võimalus vaadata või muuta &sheets;i tunnustatavaid erijadasid. Neid saab kasutada spetsiaalsete jadade lisamiseks töölehele.

Tööriistad Kaitse lehte...

- Kaitseb töölehe parooliga. Ilmub dialoog, kuhu saab parooli sisestada. Kirje uuel valimisel ilmub taas dialoog, kuhu parooli sisestades saab kaitse eemaldada. Töölehe kaitsmine tähendab selle kõigi lahtrite kaitsmist. Kaitstud töölehel ei saa lahtrite sisu ega nende vormindust muuta.

Tööriistad Kaitse dokumenti...

- Kaitseb dokumendi parooliga. Ilmub dialoog, kuhu saab parooli sisestada. Kirje uuel valimisel ilmub taas dialoog, kuhu parooli sisestades saab kaitse eemaldada. Kaitstud dokumendis ei saa töölehti ümber nimetada ega kustutada. Dokumendi kaitse ei tähenda siiski, et kõik töölehed on kaitstud.

&Shift;F9 Tööriistad Arvuta leht uuesti

- Arvutab uuesti aktiivsel lehel olevad valemid.

F9 Tööriistad Arvuta dokument uuesti

- Arvutab uuesti kõik töölehed.

Tööriistad Käivita skriptifail...

- Valitud välise skripti käivitamine &sheets;is. &sheets; toetab skriptimist JavaScriptis, Pythonis ja Rubys. Vaikimisi näiteskriptid leiab alammenüüst Tööriistad Skriptid.

Tööriistad Skriptid

- Siin saab käivitada skripti eri vormingutes andmete eksportimiseks või importimiseks, &sheets;i salvestamiseks, faili logomiseks, hõlbustuseks Orca kõnelemisrakenduse kasutamiseks, Pythoni ja Ruby skriptide silumiseks või funktsionaalsuse lisamiseks, et näidata aktsiate või ilmaolude väärtusi. Kasutada saab isegi mõningaid R-i funktsioone (selleks peab paigaldatud olema Rpy moodul).

Tööriistad Skriptihaldur...

- Avab dialoogi Skriptihaldur, kus saab skripte käivitada, laadida, peatada, paigaldada, eemaldada ja juurde hankida.

Tööriistad Funktsiooni optimeerija...

- Avab funktsiooni optimeerija dialoogi, kus saab valida objektiivse funktsiooni lahtri, optimeerimissihi (maksimeerimine, minimeerimine või ise sisestatud väärtus) ja otsuse parameetrite lahtrid.

## Menüü Seadistused

Seadistused Näidatavad tööriistaribad

- Näitab või peidab tööriistaribad: Fail, Redigeerimine, Liikumine, Font, Vormindus ja Värv/piire.

Seadistused Olekuriba

- Näitab või peidab olekuriba. Olekuriba näitab lisainfot valitud elementide kohta ning kiirarvutusi valitud lahtrite põhjal.

Seadistused Kaardiriba

- Näitab või peidab kaardiriba. Kõigile aktiivse dokumendi lehtedele pääseb ligi kaardiriba abil.

Seadistused Kiirklahvide seadistamine...

- Võimaldab seadistada &sheets;is kasutatavaid kiirklahve. Täpsemat infot leiab osast Kiirklahvide seadistamine.

Seadistused Tööriistaribade seadistamine...

- Võimaldab seadistada tööriistaribasid. Täpsemat infot leiab osast Tööriistaribade seadistamine.

Seadistused Tööriistaribade seadistamine...

- Võimaldab seadistada tööriistaribasid. Täpsemat infot leiab osast Tööriistaribade seadistamine.

Seadistused Teemad

- Võimaldab valida &sheets;i akna värviteema. Valida saab mõne valmisvärviskeemi seast, kuid võib ka valida Seadistamine..., mis avab Süsteemi seadistuste värvi valimise mooduli.

Seadistused Aktiivne autoriprofiil

- Võimaldab seadistada aktiivse dokumendi autori profiili Valida saab mõne profiili, mis on määratud &sheets;i seadistustedialoogis, vaikimisi autori profiili, nagu see on määratud Süsteemi seadistustes, või tühja anonüümse profiili, mis tagab privaatsuse.

Seadistused Märguannete seadistamine...

- Võimaldab seadistada &sheets;i märguannete süsteemi. Praeguses &sheets;i versioonis pole toiminguid, millest saaks märku anda.

Seadistused &sheets;i seadistamine...

- Võimaldab seadistada &sheets;i tervikuna. Täpsemat infot leiab osast &sheets;i seadistamine.

## Menüü Abi

&help.menu.documentation;

## Hiire parema nupu menüü

See osa kirjeldab menüüd, mis avaneb hiire parema nupu klõpsuga lahtri(te)l, real/ridadel või veerul/veergudel.

&Ctrl;&Alt;F Lahtri vormindus...

- Võimaldab vormindada valitud lahtri(d). Täpsemat infot leiab osast Töölehe vormindamine.

&Ctrl;X Lõika

- Asetab valitud elemendi(d) lõikepuhvrisse. Kui seejärel sooritada asetamine, liigutatakse element/elemendid algsest asukohast uude.

&Ctrl;C Kopeeri

- Kopeerib valitud elemendi(d) lõkepuhvrisse.

&Ctrl;V Aseta

- Asetab elemendi(d) lõikepuhvrist valitud lahtri(te)sse.

Aseta valikuliselt...

- Asetamise erivorm. Täpsemat infot leiab osadest Muud asetamisviisid ja Matemaatika valikulise asetamisega.

Aseta koos lisamisega

- Asetab lõikepuhvrist valitud lahtri(te)sse, liigutades ruumi tegemiseks olemasolevaid lahtreid.

Kõik

- Kustutab valitud lahtri(te) sisu.

Sea rida ja veergu

- Muudab rea ja veeru suurust valitud lahtri(te) täielikuks näitamiseks.

Vaikeväärtus

- Määrab valitud lahtri(te)le vaikevormingu.

Ala nimi...

- Võimaldab anda valitud alale nime. Täpsemat infot leiab osast Nimega alad.

Muuda rea kõrgust...

- Muudab valitud rea kõrgust.

Sea rida

- Muudab valitud rea kõrgust lahtrite täielikuks näitamiseks.

Muuda veeru laiust...

- Muudab valitud veeru laiust.

Sea veergu

- Muudab valitud veeru laiust lahtrite täielikuks näitamiseks.

Lisa lahtrid...

- Lisab uue(d) lahtri(d) valitud asukohta, liigutades vastavalt olemasolevaid lahtreid.

Kustuta lahtrid...

- Eemaldab valitud lahtri(d), liigutades vastavalt ülejäänud lahtreid.

Lisa read

- Lisab uue(d) rea(d) valitud rea/ridade kohale.

Kustuta read

- Kustutab valitud rea(d).

Peida read

- Peidab valitud rea(d).

Näita ridu

- Näitab valitud rida/ridu. Peidetud ridade näitamiseks tuleb valida peidetud ridu sisaldav ridade vahemik.

Lisa veerud

- Lisab uue(d) veeru(d) valitud veerust/veergudest vasakule.

Kustuta veerud

- Kustutab valitud veeru(d).

Peida veerud

- Peidab valitud veeru(d).

Näita veerge

- Näitab valitud veergu/veerge. Peidetud veergude näitamiseks tuleb valida peidetud veerge sisaldav veergude vahemik.

Kommentaar...

- Võimalus lisada valitud lahtrile kommentaar või seda muuta.

Valikunimekiri...

- Võimaldab valida ja asetada teksti aktiivse veeru mis tahes lahtrist valitud lahtrisse.

## Muud kiirkorraldused

See osa kirjeldab neid &sheets;i kiirklahve, mida kasutatakse menüüdes mitteleiduvate toimingute jaoks.

&Ctrl;H

- Lülitab dokkide näitamist sisse ja välja.

&Ctrl;Nooleklahvid

- Kui valitud lahter on täidetud, liigutab lahtrikursori sama rea või veeru täidetud ploki lõppu või algusse. Kui valitud lahter ei ole täidetud, liigutab lahtrikursori sama rea või veeru täitmata lahtrite ploki algusse või lõppu.

&Ctrl;&Shift;Nooleklahvid

- Kui valitud lahter on täidetud, siis valib kõik täidetud lahtrid samas reas või veerus valitud lahtrist täidetud lahtrite ploki alguse või lõpuni. Kui valitud lahter on täitmata, siis valib kõik täitmata lahtrid samas reas või veerus valitud lahtrist täitmata lahtrite ploki alguse või lõpuni.

Page Down

- Liigutab lahtrikursori 10 lahtrit allapoole.

Page Up

- Liigutab lahtrikursori 10 lahtrit ülespoole.

&Ctrl;Page Down

- Liigub järgmisele lehele.

&Ctrl;Page Up

- Liigub eelmisele lehele.

F4

- Lülitab lahtriviite vastavalt normaalseks või absoluutseks viiteks.