# &stage;'i seadistamine

## Dialoog Stage'i seadistamine

### Muu

Muu Muu

Ühikud

- Siin saab valida slaididel vaikimisi kasutatava mõõtühiku.

Pideme raadius

- Kui valid kujundi vaiketööriistaga (nool), näed kollaseid ja punaseid ruudukesi. Neid nimetatakse pidemeteks ning nende abil saab muuta kujundite suurust, neid pöörata ja nii edasi. Pideme raadius muudab pideme suurust. Kui teed nad suuremaks, on neile hõlpsam pihta saada.

Tõmbe tundlikkus

- Sellega saab määrata, kui täpselt peab pidemele pihta saama, et seda valida.

Asetamise nihe

- See on aktiivne ainult siis, kui Asetamine kursori asukohta ei ole märgitud. Kui kopeerid kujundi kiirklahviga &Ctrl;C ja asetad kiirklahviga &Ctrl;V ning teed seda kohas, kus juba asub kujund, siis kasutatakse seda nihet uue kujundi asetamiseks alla-paremale.

Asetamine kursori asukohta

- Muudab asetamise nihke mitteaktiivseks ning võimaldab asetada kujundi täpselt hiirekursori asukohta.

### Alusvõrk

Alusvõrk Alusvõrk

### Alusvõrk

Alusvõrgu näitamine

- Märkimise korral näitab &stage; punktidest alusvõrku, mis tähistavad kujutletavate rõht- ja püstjoonte lõikekohti. Nende punktide abil saab objektide asukohta slaidil täpsustada.

Tõmme alusvõrgule

- Kui see on märgitud, haarab alusvõrgu lähim punkt slaidile lohistatud või seal liigutatava objekti ülemise vasaku nurga.

  See kahandab mõnevõrra vabadust objekte omatahtsi slaidile asetada, kuid samas aitab neid ka võimalikult täpselt asetada. Samuti on seda võimalust hõlpus sisse või välja lülitada, mis lubab ära kasutada mõlema tegutsemisviisi parimad omadused.

Alusvõrgu värv:

- Siin saab määrata alusvõrgu värvi. Vaikimisi on see must.

### Vahe

Kaks siinset seadistust võivad olla proportsionaalsed ( ) või täiesti iseseisvad ( ).

Rõhtne:

- Siin saab määrata sentimeetrites alusvõrgu kahe punkti vahe horisontaalsuunas. Vaikimisi on see 0,5 sentimeetrit.

Püstine:

- Siin saab määrata sentimeetrites alusvõrgu kahe punkti vahe vertikaalsuunas. Vaikimisi on see 0,5 sentimeetrit.

### Dokument

Dokument Dokument

### Dokumendi seadistused

Automaatsalvestuse intervall:

- Siin saab määrata, millise ajavahemiku järel &stage; salvestab ajutise faili. Kui valid Automaatselt ei salvestata, &stage; faili automaatselt ei salvesta. Valikuvõimaluseks on 1 kuni 60 minutit.

Varukoopia loomine:

- Märkimise korral luuakse kataloogis, kus asub redigeeritav fail, ka fail `<nimi>.odp.autosave.odp`. Seda varukoopiat saab kasutada probleemide tekkimisel. Varukoopiafaili uuendatakse iga kord, kui salvestad oma dokumendi, samuti automaatse salvestamise määratud intervalli järel.

### Autor

Autor Dokument

Siin saab valida dokumendi autori profiili.

Uue profiili saab lisada või olemasoleva kustutada profiili rippmenüüst paremal asuvate nuppudega.